《送周必明北上》
宋代·陈深

天寒霜霰繁，岁晏日月驶。周子何仓皇，孤征诣燕蓟。

寥寥抱遗何，皦皦蓄幽志。青云既交荐，白首期一试。

苍松多劲枝，老鹤负奇气。扶摇信可抟，高冥不难致。

泮林日彫疏，子衿气沦替。侧伫典型人，复理俎豆事。

明年候薰风，矫首江南澨。愿偕鲁诸生，敬揽叔孙袂。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。